《北禅水阁走笔》
宋代·刘弇

西风凉客衣，弭楫沧江浔。晚吾事潇洒，聊复此登临。

云容不碍秋，清樾有馀阴。烦心洗东波，寸目明遥岑。

樊笼脱鸟窘，摇落吊蛩吟。莽墟阅今昔，长慨抚孤镡。

故楚冠剑尽，物情几浮沉。怀哉岁将月，无为空滞淫。

持语朱陵翁，须矣吾抽簪。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。